[English version]

Reporterul Ștefan Mako a fost bătut luni seara de polițiștii din Centrul Istoric pentru că i-a filmat când îl băteau pe alt bărbat. A fost legitimat, i-au smuls mobilul și au șters filmarea, l-au aruncat în secția de poliție, l-au lovit, înjurat, scuipat și amenințat, apoi i-au dat drumul politicos.

Jurnalistul documenta de câteva luni procesul unui polițist acuzat că a omorât în bătaie un parcagiu, în contextul unui val de plângeri și anchete pentru abuzuri la Poliția Centrului Istoric și Secția 10 din București. Redăm în continuare mărturia lui și o secvență video pe care am recuperat-o de pe telefon:

Am mers la spital și am așteptat cinci ore, alături de alți bătuți, să ne bage un doctor în seamă. Verdictul este “traumatism toracic închis“:

Conform legii din România, filmatul pe spațiul public este permis în orice situație, cu excepția obiectivelor militare și ambasadelor. Acum ceva timp l-am întrebat pe purtătorul de cuvânt al Poliției:

Agresiunea fizică a fost dublată de încălcarea libertății de exprimare, amenințări de natură sexuală și ură față de cei “de la țară” (jurnalistul s-a născut în orașul Covasna).

Polițistul bătrân în civil, care i-a pus pe agenți să mă umfle, este șef la secția de poliție din Centrul Vechi. Numele lui este Eduard Mardare, iar în pozele de pe Facebook pare un familist simpatic:

Iată-i și pe cei doi polițiști în uniformă, care m-au bătut, înjurat, scuipat și mi-au criticat spiritul civic. Pe cel mai înalt în cheamă Bogdan:

Cazul a fost preluat pe larg de presa din România, iar organizațiile ActiveWatch și APADOR-CH au cerut sancționarea polițiștilor, respectiv închiderea sediului vechi al Secției 10.

Reprezentantul OSCE pentru libertate de exprimare a dat un comunicat de presă prin care cere anchetarea polițiștilor:

“Attacks on journalist by law enforcement officers are especially worrying, since the police should safeguard and ensure the safety of members of the media. Incidents like these contribute to an atmosphere of fear and endanger media freedom.”